**अख्तियार दुरुपयोग अनुसन्धान आयोग**



**टंगाल, काठमाडौं**

मिति: २०७९।०८।१९ गते ।

**प्रेस विज्ञप्ति**

**विषय:** अख्तियार दुरुपयोग अनुसन्धान आयोगबाट विशेष अदालत काठमाडौंमा दायर भएका मुद्दाहरुमा विशेष अदालतबाट भएको फैसलाउपर आयोगलाई चित्त नबुझी सर्वोच्च अदालतमा पुनरावेदन गरिएका मुद्दाहरु ।

अख्तियार दुरुपयोग अनुसन्धान आयोगबाट विशेष अदालत, काठमाडौंमा दायर भएका मुद्दाहरुमा विशेष अदालतबाट बिभिन्न मितिमा फैसला भएका मध्ये घुस/रिसवत सम्बन्धी मुद्दामा आयोगको निर्णय अनुसार मिति २०७९।०८।८ गते सर्वोच्च अदालतमा पुनरावेदन गरिएको बिबरण देहायानुसार रहेको छ ।

सहायक प्रवक्ता
देवी प्रसाद थपलिया

**देहाय:**

|  |  |  |  |  |  |
| --- | --- | --- | --- | --- | --- |
| **सि.नं.** | **प्रतिवादीहरु** | **मुद्दा** | **आयोगको मागदावी** | **विशेष अदालतको फैसला र आधार** | **आयोगवाट सम्मानित सर्वोच्च अदालतमा पुनरावेदन गरिएका आधारहरु** |
| 1 | प्रतिवादी खेमराज चौधरी (वि.अ. को मु.नं. ०७६-CR-०442, वि.अ. को फैसला मिति २०७९।०3।०9)  | घुस रिसवतलिई भ्रष्टाचार गरेको।  | प्रतिवादी खेमराज चौधरीलाई बिगो रु.10,000।- (अक्षरुपी रु. दश हजार) कायम गरी भ्रष्टाचार निवारण ऐन, २०५९ को दफा ३ को उपदफा (१) तथा दफा ३ को उपदफा (१) को खण्ड (क) बमोजिम सजाय हुन मागदावी लिइएको । | **फैसलाः** प्रतिवादीलाई सफाई हुने गरी फैसला भएको।**विशेष अदालतले सफाई दिदा लिएका आधारः**१.प्रतिवादीले अनुसन्धानमा र अदालतमा बयान गर्दा आरोपित कसुरमा इन्कारी रही बयान गरेको।२.प्रतिवादीले घुस रकम मागेको वा लिने मनसाय नदेखिई निवेदकले नै प्रतिवादीलाई घुस रकम लिन दुरुत्साहन गरेको देखिएको।३.आयोगबाट उपलब्ध गराएको रकम र सो सँग सम्बन्धित अन्य प्रमाणलाई प्रमाणको रुपमा ग्रहण गर्न नमिल्ने। | * निवेदक आफ्नो कामको लागि प्रतिवादी कार्यरत कार्यालयमा गएको र निवेदकको काम गर्नको लागि प्रतिवादीलाई घुस रकम दिन बाध्य भएको भनी उजुरी निवेदन परेको।
* प्रतिवादीले घुस रकम माग गरेको तथ्य निवेदक र प्रतिवादीबीच भएको अडियो कुराकानीको स्कृप्टबाट समेत पुष्टी भएको।
* उजुरीकर्ताले अदालतमा बकपत्र गर्दा प्रतिवादीले घुस रकम माग गरेको थियो भनेर किटानीसाथ बकपत्र गरेको।
* घुस रकम लिएको तथ्यलाई प्रतिवादी स्वयमले पनि स्वीकार गरेको।
 |